**OBRAZLOŽENJE PRIJEDLOGA PRORAČUNA OPĆINE POSEDARJE**

**ZA 2022. GODINU (RADNI DIO)**

**1. OPĆENITO**

U skladu s odredbama Zakona o proračunu (N.N. 87/08, 136/12 i 15/15), Pravilnika o proračunskim klasifikacijama (N.N. 26/10 i 120/13), te Pravilnika o proračunskom računovodstvu i računskom planu (N.N. 124/14, 115/15 i 87/16) izrađen je prijedlog proračuna Općine posedarje za 2022. godinu, te projekcije za 2023. i 2024. godinu.

Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku. Tako je 29.srpnja 2021. godine Vlada Republike Hrvatske usvojila Smjernice ekonomske i fiskalne politike za 2022. godinu i projekcije za 2023. i 2024. godinu.

Ministarstvo financija je dopisom od 10.rujna 2021,g, KLASA:400-06/21-01/396 URBORJ:513-05-0621-1 izradila Upute za izradu proračuna jedinica lokalne i područne (regionalne) samouprave te ga dostavila jedinicama.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. U Proračun Općine Posedarje uključeni su i vlastiti i namjenski prihodi i primici proračunskog korisnika Dječji vrtić „Cvrčak“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Općine.

**2. OPĆI DIO PRORAČUNA**

**2.1. PRIHODI I PRIMICI**

Ukupni prihodi i primici Proračuna za 2022. godinu planiraju se u iznosu od 23.650.000,00 kuna, a u tome prihodi poslovanja iznose 15.688.000,00 kuna, prihodi od prodaje nefinancijske imovine iznose 6.375.000,00, primici od zaduživanja iznose 1.000.000,00 kuna. Od ukupnih prihoda proračuna prihodi proračunskog korisnika Dječji vrtić CVRČAK iznose 587.000,00 kuna

Prilikom planiranja prihoda uzeta je u obzir realizacija istih u 2021. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini, uzimajući u obzir i planirane izmjene zakonskih propisa. Iz prijedloga plana proračuna za 2022.g. vidljivo je znatno povećanje prihoda od prodaje nefinancijske imovine čiji prihodi u 2022. godini iznose 6.375.000,00 kuna. U 2022. godini planira se prodaja građevinskih parcela u predjelu Čelinka u Posedarju prodaja građevinskih parcela u predjelu Ivandići u Posedarju te građevinskih parcela u Slivnici. U 2022.g. Općina Posedarje planira se kratkoročno zadužiti kod financijskih institucija za gradnju nogometnog igrališta u Posedarju.

Objašnjenje navedenih prihoda slijedi u nastavku obrazloženja.

**Prihodi poslovanja**

Prihodi poslovanja planirani su u iznosu od 15.688.000,00 kuna. Prihodi od poreza planirani su u iznosu od 8.012.800,00 kuna. Unutar grupe prihoda od poreza planirani su prihodi od poreza i prireza na dohodak 5.372.800,00 kuna, poreza na imovinu koji se odnose na porez na kuće za odmor i na promet nekretnina u iznosu od 2.580.000,00 kuna, te porezi na robu i usluge u okviru kojih su planirani porez na potrošnju u iznosu od 60.000,00 kuna.

Prihodi od pomoći iz inozemstva i od subjekata unutar općeg proračuna planirani su u iznosu od 2.950.000,00. Pomoći iz inozemstva i od subjekata unutar općeg proračuna odnose se na kompenzacijske mjere JLP(R)S koje se uplaćuju u proračun Općine Posedarje i kapitalnu pomoć iz državnog proračuna od Ministarstva graditeljstva za izgradnju zgrade za ispraćaj u groblju.

Prihodi od imovine planirani su u iznosu od 638.305,00 kuna a odnosi se na prihode od financijske imovine u iznosu od 60.005,00 kuna, a čine ih kamate na depozite po viđenju te zatezne kamate.

Prihodi od nefinancijske imovine u iznosu od 578.300,00 kuna a čine ih naknade za koncesije na pomorskom dobru u iznosu od 140.000,00 kuna, ostali prihodi od zakupa i iznajmljivanja imovine u iznosu od 401.200,00 kuna a odnose se na zakup poslovnih prostora danih u najam, ostali prihod od zakupa i iznajmljivanja imovine za jednodnevnu prodaju te prihodi od naplate parkinga. Prihodi od naknade za legalizaciju bespravno izgrađenih objekata iznosi 30.000,00 kuna.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 3.900.295,00 kuna , te prihode čine prihodi od upravnih i administrativnih pristojbi u iznosu od 414.295,00 kuna. Te prihode čine prihodi od turističke pristojbe (boravišna pristojba) koja se sada direktno uplaćuje na račun Općine Posedarje u iznosu od 199.200,00 kuna, prihodi od naknade za promjenu poljoprivrednog zemljišta u građevinsko u iznosu od 3.095,00 kuna te te prihodi od naknade za služnost puta u iznosu od 212.000,00 kuna koju plaća HAKOM.

Prihodi po posebnim propisima u iznosu od 286.000,00 kuna, a čine ih prihodi od vodnog doprinosa u iznosu od 10.000,00 kuna koji se namjenski troši za poboljšanje vodovodne infrastrukture te prihodi od sufinanciranja potroška vode na hidrantima u mjestima koji nemaju vodovodne priključke u iznosu od 180.000,00 kuna te ostali nespomenuti prihodi po posebnim propisima u iznosu od 96.000,00 kuna, a odnose se 8% od naplaćene vode i ta sredstva koriste se za izgradnju vodovodne infrastrukture,

Komunalni doprinos i komunalna naknada planirani su u iznosu od 3.200.000,00 kuna od čega se na komunalni doprinos odnosi 1.000.000,00 kuna a na komunalnu naknadu 2.200.000,00 kuna.

Prihod od prodaje proizvoda i robe te pruženih usluga iznose 150.00,00 kuna a odnose se na 10% iznosa koje nam uplate Hrvatske vode od naplaćene slivne vodne naknade koju Općina Posedarje po naplati uplati na račun Hrvatskih voda.

Kazne, upravne mjere i ostali prihodi planirani su u iznosu od 36.600,00 kuna.

Ostali prihodi planirani su u iznosu od 35.000,00 kuna.

**Prihodi od prodaje nefinancijske imovine**

Prihodi od prodaje nefinancijske imovine planirani su u iznosu od 6.375.000,00 kuna. Ti prihodi planirani su od prihoda od prodaje poljoprivrednog zemljišta čija obveza uplate proizlazi iz prijašnjih godina. U 2022.g. planira se ostvarivanje prihoda od prodaje građevinskih parcela u djelu Čelinka/Posedarje, građevinskih parcela u djelu Ivandići-Svrdlac u Posedarji, građevinskih parcela u Slivnici.

Prihodi proračunskog korisnika Dječjeg vrtića Cvrčak Posedarje iznose 587.000,00 kuna a sastoje se od 10.000,00 kuna pomoći od subjekata unutar općeg proračun te 570.000,00 kuna od prihoda po posebnim propisima. Dječji vrtić Cvrčak-Posedarje planira ostvariti višak prihoda nad rashodima u 2022. godini u iznosu od 7.000,00 koji se koriste za financiranje rashoda 2022. godine.

**2.2. RASHODI I IZDACI**

Ukupni rashodi i izdaci za 2022. godinu planiraju se u iznosu od 23.400.000,00 kuna a uključuju rashode poslovanja u visini od 13.015.405,00 kuna, rashode za nabavu nefinancijske imovine u visini od 9.010.595,00 kuna te izdatke za otplatu primljenog kredita /zajma u iznosu od 1.374..000,00 kuna.

Prilikom planiranja rashoda uzeta je u obzir realizacija istih u 2021. godini i njihova procjena po osnovi tekućih i ugovorenih obveza u narednom razdoblju te predviđenih kapitalnih ulaganja. Kako je uvodno navedeno, u planiranim rashodima proračuna obuhvaćeni su i svi rashodi proračunskog korisnika. Rashodi i izdaci raspoređeni su po programima.

**Vlastiti izvori**

Zbog prenesenog manjka iz prethodnih godina pristupilo se sukcesivnom postupku pokrića manjka tako da je u 2022.g, planirano da će se pokriti 250.000,00 kuna prenesenog manjka iz prethodnih godina.

**3. POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima i izvorima financiranja, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

**Program1001** **Rad Općinskog vijeća** obuhvaća naknade za rad predstavničkog tijela u iznosu od 126.000,00 kuna, financiranje političkih stranaka u iznosu od 26.200,00 kuna, troškove organizacije proslave dana općine u iznosu od 36.600,00 kuna, te troškove oko provedbe izbora za Vijeće mjesnih odbora u iznosu od 85.000,00 kuna.

**Program 1002** **Redovna djelatnost Jedinstvenog upravnog odjela** sastoji se od slijedećih aktivnosti i projekata koji obuhvaćaju rashode i to:

**Aktivnost A100201 Izvršna uprava i administracija** planirana u iznosu od 3.762.300,00 kuna te obuhvaća rashode za zaposlene, rashode za materijal i energiju, rashode za usluge, financijske rashode,naknade građanima i kućanstvima, ostale rashode.

**Aktivnost A100208 Najam vozila** obuhvaća troškove operativnog leasinga za najam 2 osobna vozila u iznosu od 55.000,00 kuna.

**Aktivnost A100210 Financijski leasing** obuhvaća troškove financijskog leasinga za kupnju traktora s malčerom. Planirana otplata glavnice u 2022.godini iznosi 74.000,00 kuna dok kamate iznose 9.000,00 kuna.

**Aktivnost A100211 Aglomeracija Karinskog i Novigradskog mora** planirana je u iznosu od 22.000,00 kuna a obuhvaća kapitalnu pomoć trgovačkom društvu u javnom sektoru za financiranje studijske dokumentacije.

**Aktivnost A100212 Otplata kredita i zajmova** planirana je u iznosu od 1.300.000,00 kuna a odnosi se na otplatu kratkoročnog zajma u iznosu od 1.000.000,00 kuna za izgradnju nogometnog igrališta . Iznos od 300.00,00 kuna odnosi se na obvezu za povrat u državni proračun nedostajućih sredstva za povrat poreza po godišnjoj prijavi poreza na dohodak za 2020. godini

**Kapitalni projekt K100204 Nabava opreme (računalna oprema i uredska oprema**) planirana je nabava u iznosu od 20.000,00 kuna a odnosi se na nabavku nove računalne opreme za potrebu djelatnika u JUO-u.

**Program 1003 Organiziranje i provođenje zaštite i spašavanja** planiran je u iznosu od 177.000 kuna a obuhvaća slijedeće aktivnosti:

**Aktivnost A100301 Funkcioniranje DVD-a Posedarje** planirana je u iznosu od 163.000,00 kuna.

**Aktivnost A100302 Funkcioniranje Civilne zaštite** planirana u iznosu od 14.000,00 kuna.

**Program 1005 promicanje turizma** planiran je u iznosu od 276.400,00 kuna a obuhvaća troškove organizacije ljetnih događanja za vrijeme turističke sezone te obuhvaća aktivnosti.

**Aktivnost A100501 organizacija manifestacija Posedaračkog/Vinjeračkog ljeta** u iznosu od 263.200,00 kuna

Ista aktivnost planirana je i prethodnih godina i iz zadnjih izmjena i dopuna proračuna 2021. godine vidljivo je da je planirana aktivnost znatno smanjena Razlog tog smanjenja su mjere stožera civilne zaštite radi zabrane okupljanja na javnim prostorima. Shodno tome u proračunu 2022. godine planirana su sredstva za ljetna događanja ali sve ovisi o razvoju situacije izazvane COVID 19 virusom.

**Aktivnost A100502 Pomoć Turističkoj zajednici zadarske županije** u iznosu od 13.200,00 kuna za oglašavanje/promidžbu.

**Program 1006 zaštita okoliša** planiran je u iznosu od 596.100,00 kuna a obuhvaća aktivnosti:

**Aktivnost A100601** odvoz otpada i deratizaciju u iznosu od 496.100,00 kuna

**Aktivnost A100604** sanacija nelegalnih odlagališta otpada u iznosu od 100.000,00 kuna,

**Program 1007 održavanje komunalne infrastrukture** planiran je u iznosu od 2.685.000,00 kuna a obuhvaća slijedeće aktivnosti:

**Aktivnost A100701** održavanje javnih površina u iznosu od 410.000,00 kuna

**Aktivnost A100702** održavanje nerazvrstanih cesta (lokalnih putova) u iznosu od 730.000,00 kuna

**Aktivnost A100703** održavanje javne rasvjete u iznosu od 900.000,00 kuna

**Aktivnost A100704** opskrba mještana vodom s hidranata u iznosu od 390.000,00 kuna

**Aktivnost A100705** održavanje groblja u iznosu od 25.000,00 kuna

**Aktivnost A100706** održavanje plaža u iznosu od 230.000,00 kuna

**Program 1008 izgradnje komunalne infrastrukture** planiran je u iznosu od 7.472.595,00 kuna.

Program obuhvaća slijedeće projekte:

**Kapitalni projekt K100802** izgradnja vodovoda u iznosu od 789.095,00 kuna. U 2022.g planira se ulaganje u gradnju vodovoda u Slivnici Gornjoj u iznosu od 500.000,00 kuna, izgradnja vodovodnih ogranaka na području cijele općine u iznosu od 249.095,00 kuna. te ostale intelektualne usluge /usluge nadzora, geodetske usluge ) u iznosu od 40.000,00 kuna.

**Kapitalni projekt K100803** Izgradnja kanalizacijskog sustava čija je izgradnja planirana u iznosu od 900.000,00 kuna a odnosi se izgradnju sabirne jame/pročišćivača u iznosu od 600.000,00 kuna te troškove kanalizacijske mreže u iznosu od 300.000,00 kuna

**Kapitalni projekt K100804** Izgradnja dječjih igrališta u iznosu od 63.000,00 kuna.

**Kapitalni projekt K100805** rekonstrukcija groblja planirana je u iznosu od 1.750.000,00 kuna a odnosi se na troškove nadzora gradnje groblja u iznosu od 50.000,00 kuna, gradnja zida oko novog groblja u Posedarju u iznosu od 100.000,00 kuna izgradnja grobnica u groblju u Posedarju iznosu od 700.000,00 kuna, te gradnje zgrade za ispraćaj u iznosu od 900.000,00 kuna.

**Kapitalni projekt K100806** Izrada urbanističkih planova i projektne dokumentacije planirana je u iznosu od 2.180.500,00 kuna a odnosi se na slijedeće projekte:

- troškovi oko parcelizacije građevinskih parcela u iznosu od 150.000,00 kuna

- projekt gradnje komunalne infrastrukture u Čelinci/Posedarje u iznosu od 500.000,00 kuna

- projekt gradnje vodovodnih ogranaka u Općini Posedarje u iznosu od 120.000,00 kuna

- projekt uređenja luke u Posedarju u iznosu od 240.000,00 kuna

- projekt gradnje nogostupa u Grguricama u iznosu od 50.000,00 kuna

- projekt rekonstrukcije ceste kružni tok Podgradina u iznosu od 43.000,00 kuna

- projekt za reciklažno dvorište u iznosu od 50.000,00 kuna.

- projekt za proširenje groblja u Slivnici s zgradom za ispraćaj u iznosu od 182.500.000,00 kuna

- projekt za studijsku dokumentaciju za aglomeraciju u iznosu od 30.000,00 kuna

- projekt za istočni vodovodni pravac u iznosu od 250.000,00 kuna

- projekt infrastrukture za Donju dragu/Ivandići u iznosu od 150.000,00 kuna

- projekt za rasvjetu-kabliranje u djelu Glavočeline u Posedarju.n u iznosu od 40.000,00 kuna

- projekt za rekonstrukciju zgrade na nogometnom igralištu u Posedarju u iznosu od 100.000,00 kuna.

- projekt za izgradnju nove zgrade dječjeg vrtića u iznosu od 250.000,00 kuna.

- projekt za prometno rješenje u Posedarju u iznosu od 25.000,00 kuna

**Kapitalni projekt K100807** Izgradnja prometnica planiran je u iznosu od 930.000,00 kuna, a odnosi se na usluge nadzora nad gradnjom cesta u iznosu od 130.000,00 kuna, gradnju cesta u Općini Posedarje u iznosu od 500.000,00 kuna, grdnja nogostupa u Ždrilu u iznosu od 300.000,00 kuna.

**Kapitalni projekt K100811** Izgradnja autobusnih stajališta planirana je u iznosu od 50.000,00 kuna.

**Kapitalni projekt K100812 Izgradnja parkinga** u iznosu od 250.000 00 kuna a odnosi se na asfaltiranje i ugradnju rubnika na parkingu uz rivu Posedarje.

**Kapitalni projekt K100813** Uređenje glavnog parka u Posedarju planiran je u iznosu od 50.000,00 kuna a odnosi se na dovršetak navodnjavanja parka i obnovu ogradnog zida oko parka.

**Kapitalni projekt K100815** Izgradnja vanjske rasvjete planiran je u iznosu od 400.000,00 kuna.

**Kapitalni projekt K100816** Sanacija potpornog zida u Posedarju/Tunjarice započeta je u 2020. godini u kojoj će biti završena prva faza gradnje zida. Zbog sveukupne neizvjesne situacije nastavak gradnje druge faze potpornog zida ne može se planirati u ukupnom iznosu po troškovniku pa se stoga u 2022. godini planiraju samo troškovi u iznosu od 110.000,00 kuna. Ako se osiguraju sredstva za gradnju druge faze sve će se planirati slijedećim Izmjenama i dopunama plana proračuna za 2022. godinu.

**Program 1009 Promicanje kulture** planiran je u iznosu od 147.800,00 kuna a obuhvaća aktivnosti:

**Aktivnost A100901** kulturne manifestacije planirana u iznosu od 97.700,00 kuna. Troškovi vezani za ovu aktivnost odnose se na sufinanciranje bibliobusa u iznosu od 8.500,00 kuna te tekuće donacije udrugama u iznosu od 89.200,00 kuna provest će se temeljem javnog natječaja koji će biti raspisan tijekom 2022. godine sukladno Pravilniku o financiranju javnih potreba Općine Posedarje.

**Aktivnost A100903** religija planirana u iznosu od 50.100,00 kuna.

**Program 1010 razvoj sporta i rekreacije** planirano je u iznosu od 2.823.750,00 kuna a obuhvaća aktivnost i projekt i to:

**Aktivnost A101001** Financiranje sportskih udruga planirano je u iznosu od 944.000,00 kuna provest će se temeljem javnog natječaja koji će biti raspisan tijekom 2021. godine sukladno Pravilniku o financiranju javnih potreba Općine Posedarje.

**Kapitalni projekt K101002** Izgradnja sportskih objekata planiran je u iznosu od 1.879.750,00 kuna a odnosi se na troškove oko nadzora izgradnje sportskih objekata u iznosu od 18.750,00 kuna, izgradnje pomoćnog igrališta u Posedarju u iznosu od 200.000,00 kuna troškovi obnove boćališta u Slivnici u iznosu od 50.000,00 kuna, troškovi obnove igrališta u Posedarju u iznosu od 1.500.000,00 kuna, igralište u Islamu latinskom u iznosu od 11.000,00 kuna, malonogometno igralište u Slivnici u iznosu od 100.000,00 kuna.

**Program 1011 Javne potrebe u školstvu** planirano je u iznosu od 442.600,00 kuna a obuhvaća aktivnosti:

**Aktivnost A101101** Osnovno,srednjoškolsko i visoko obrazovanje u iznosu od 442.600,00 kuna a obuhvaća troškove kapitalnih pomoći proračunskim korisnicima drugih proračuna u iznosu od 50.000,00 kuna, ostale naknade iz proračuna u naravi (sufinanciranje kupnje knjiga) u iznosu od 130.000,00 kuna, ostale naknade iz proračuna u naravi (likovne kutije u iznosu od 42.000,00 kuna.

Srednjoškolsko obrazovanje obuhvaća troškove sufinanciranje prijevoza srednjoškolaca u Zadar u iznosu od 35.000,00 kuna a visoka naobrazba obuhvaća stipendiranje studenata u iznosu od 183.600,00 kuna.

**Program 1012** općinski program socijalne skrbi planiran je u iznosu od 265.450,00 kuna a obuhvaća aktivnost:

**Aktivnost A101201** Naknade građanima i kućanstvima u iznosu od 265.450,00 kuna a obuhvaća tekuće pomoći proračunskim korisnicima drugih proračuna (sufinanciranje boravka djece u Latici u iznosu od 12.000,00 kuna) ,porodiljne naknade i oprema za novorođenčad u iznosu od 100.000,00 kuna, sufinanciranje cijene prijevoza djece u vrtić Latica te jedne invalidne osobe na liječenje u iznosu od 8.000,00 kuna, troškovi stanovanja a odnosi se na plaćanja troškova smještaja jedne studentice u studentskom domu u iznosu od 6.000,00, tekuće donacije građanima i kućanstvima u iznosu od 69.450,00 kuna te ostale tekuće donacije (Crveni križ ) u iznosu od 70.000,00 kuna.

Proračunski korisnik 47070 Dječji vrtić Cvrčak Posedarje planiran je u iznosu od 2.237.300,00 kuna.

Obuhvaća aktivnost:

**A101102 Financiranje dječjeg vrtića Cvrčak Posedarje** u iznosu od 1.650.300,00 kuna što Općina Posedarje financira iz svog proračuna a odnosi se na bruto plaće, ostale rashode za zaposlene, rashode za materijal i energiju, ostale nespomenute rashode poslovanja.

**Aktivnost A101103 Financiranje dječjeg vrtića Cvrčak posedarje van riznice** u iznosu od 587.000,00 kuna obuhvaća troškove vrtića koje vrtić financira iz svog proračuna.

**Program 1015 Djelatnost vlastitog komunalnog** **pogona** planiran je u iznosu od 1.804.905,00 .

Obuhvaća aktivnost i projekt i to:

**Aktivnost A101501** redovita djelatnost vlastitog komunalnog pogona u iznosu od 1.626.705,00 kuna a obuhvaća rashode za zaposlene, materijalne rashode.

**Aktivnost A101502 Naplata parkinga u iznosu od 128.200,00 kuna** aobuhvaća sve materijalne rashode oko organizacije naplate parkinga.

**Kapitalni projekt K101501** Opremanje vlastitog komunalnog pogona odnosi se na kupnju opreme za vlastiti komunalni pogon u iznosu od 50.000,00 kuna.